CELEX: C2004/217/04
Language: da
Date: 2004-08-28 00:00:00
Title: Domstolens dom (Tredje Afdeling) af 24. juni 2004 i sag C-269/02, Kommissionen for De Europæiske Fællesskaber mod Den Franske Republik (Traktatbrud — manglende gennemførelse inden for den i direktiv 98/24/EF fastsatte frist — beskyttelse af arbejdstagernes sikkerhed og sundhed — risici i forbindelse med kemiske agenser under arbejdet)

28.8.2004   
            
            
               DA
            
            
               Den Europæiske Unions Tidende
            
            
               C 217/3
            
         
      DOMSTOLENS DOM
   
   (Tredje Afdeling)
   af 24. juni 2004
   i sag C-269/02, Kommissionen for De Europæiske Fællesskaber mod Den Franske Republik (1)
   
   (Traktatbrud - manglende gennemførelse inden for den i direktiv 98/24/EF fastsatte frist - beskyttelse af arbejdstagernes sikkerhed og sundhed - risici i forbindelse med kemiske agenser under arbejdet)
   (2004/C 217/04)
   Processprog: fransk
   I sag C-269/02, Kommissionen for De Europæiske Fællesskaber (befuldmægtiget: D. Martin) mod Den Franske Republik (befuldmægtigede: G. de Bergues og C. Lemaire samt C. Bergeot-Nunes), angående en påstand om, at det fastslås, at Den Franske Republik har tilsidesat sine forpligtelser i henhold til Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (EFT L 131, s. 11), idet den ikke har udstedt de love og administrative bestemmelser, der er nødvendige for at efterkomme direktivet eller i hvert fald ikke har underrettet Kommissionen herom, har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen og K. Schiemann (refererende dommer); generaladvokat: A. Tizzano; justitssekretær: R. Grass, den 24. juni 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (EFT L 131, s. 11), idet den ikke har udstedt de love og administrative bestemmelser, der er nødvendige for at efterkomme direktivet.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 219 af 14.9.2002.